CELEX: 62010CN0387
Language: mt
Date: 2010-08-02 00:00:00
Title: Kawża C-387/10: Rikors ippreżentat fit- 2 ta’ Awwissu 2010 — Il-Kummissjoni Ewropea vs Ir-Repubblika tal-Awstrija

4.12.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 328/12
            
         Rikors ippreżentat fit-2 ta’ Awwissu 2010 — Il-Kummissjoni Ewropea vs Ir-Repubblika tal-Awstrija
   (Kawża C-387/10)
   ()
   2010/C 328/20
   Lingwa tal-kawża: il-Ġermaniż
   
      Partijiet
   
   
      Rikorrenti: Il-Kummissjoni Ewropea (rappreżentanti: R. Lyal u W. Mölls, aġenti)
   
      Konvenuta: Ir-Repubblika tal-Awstrija
   
      Talbiet tal-parti rikorrenti
   
   Il-Kummissjoni Ewropea titlob li l-Qorti tal-Ġustizzja jogħġobha:
   
               —
            
            
               tiddikjara li r-Repubblika tal-Awstrija naqset milli twettaq l-obbligi tagħha taħt l-Artikolu 49 KE u l-Artikolu 36 ŻEE, inkwantu adottat u żammet fis-seħħ dispożizzjonijiet legali li permezz tagħha tillimita r-rappreżentazzjoni fiskali ta’ fondi tal-investiment u ta’ fondi immobiljari għall-istabbilimenti ta’ kreditu u t-trustees nazzjonali.
            
         
               —
            
            
               tikkundanna lir-Repubblika tal-Awstrija għall-ispejjeż.
            
         
      Motivi u argumenti prinċipali
   
   Skont il-Kummissjoni, dispożizzjonijiet, li permezz tagħhom huma biss l-istabbilimenti ta’ kreditu u t-trustees nazzjonali li jistgħu jinħatru bħala rappreżentanti fiskali ta’ fondi tal-investiment u ta’ fondi immobbiljari, joħolqu rekwiżit tal-istabbiliment li jillimita l-libertà li jiġu pprovduti servizzi.
   B’mod kuntrarju għall-pożizzjoni tal-Awstrija, id-dispożizzjonijiet ikkontestati ma huma meħtieġa la sabiex itejbu l-kwalità tar-rappreżentanza fiskali u lanqas sabiex iħarsu l-interessi tal-investituri u tal-amministrazzjoni finanzjarja marbuta mal-adempiment korrett tal-obbligi fiskali. Għalhekk, ma tirriżulta ebda ġustifikazzjoni għal-limitazzjoni imposta fuq il-libertà li jiġu pprovduti servizzi.